
	Comisia pentru agricultură, silvicultură, industrie alimentară şi servicii  specifice
	
	Bucureşti, 04.05.2010
Nr.24/309


 RAPORT  
asupra propunerii legislative pentru completarea Legii apiculturii nr.89/1998

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru completarea Legii apiculturii nr.89/1998,  transmisă cu adresa nr.Pl. x 125 din 7 aprilie 2010 şi înregistrată cu nr.24/236/08.04.2010.

 La întocmirea raportului, Comisia a avut în vedere avizele favorabile ale Consiliului Legislativ, Comisiei juridice, de disciplină şi imunităţi şi punctul de vedere negativ al Guvernului.
Propunerea legislativă are ca obiect  de reglementare completarea Legii apiculturii nr.89/1998, cu modificările şi completările ulterioare, cu un nou articol, art.211, prin care se introduce anexa „Regulamentul de organizare a stupăritului în România”.
Propunerea legislativă pentru completarea Legii apiculturii nr.89/1998 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dănuţ Apetrei  - secretar de stat în cadrul Ministerului Agriculturii şi Dezvoltării Rurale.

La lucrările Comisiei au fost prezenţi 27 de deputaţi, din totalul de 27 deputaţi membri ai comisiei.

Raportul Comisiei a fost adoptat în unanimitate, în şedinţa din 20 aprilie 2010.

Propunerea legislativă a fost respinsă de Senat în şedinţa din 31  martie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a propunerii legislative. 

 AMENDAMENTE ADMISE 
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţial 
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Lege 
pentru completarea Legii apiculturii nr.89/1998

	Lege 

pentru modificarea şi completarea Legii apiculturii nr.89/1998


	 

	2. 
	           Articolul unic: Legea nr.89/1998, publicată în Monitorul Oficial al României, Partea I, nr.89 din 287 aprilie 1998, cu modificările şi completările ulterioare, se modifică după cum urmează: 
1. După articolul 21 se introduce un nou articol, art.211 cu următorul cuprins: 
       „Anexa face parte integrantă din  prezenta lege.”

	          Art.I. – După articolul 21 din Legea apiculturii nr.89/1998, publicată în Monitorul Oficial al României, Partea I, nr.170 din 30 aprilie 1998, cu modificările şi completările ulterioare, se introduce un nou articol, art.211, cu următorul cuprins:  
        „Art.211. -  Regulamentul privind organizarea stupăritului în România este prevăzut în anexa  care face parte integrantă din prezenta lege.”
Deputat PD-L – Tinel Gheorghe
	

	3. 
	
	          Art.II. – Legea apiculturii nr.89/1998, publicată în Monitorul Oficial al României, Partea I, nr.170 din 30 aprilie 1998, cu modificările şi completările ulterioare, precum şi cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 
Deputat PD-L – Valeriu Tabără 

Deputat UDMR – Kelemen Atilla 
	

	4. 
	Anexa. 
	Anexa se modifică şi se anexează. 
	


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

PREŞEDINTE,







SECRETAR,

 

Prof.univ.dr. Valeriu TABĂRĂ




Vasile MOCANU  

Consilier Anton Păştinaru

Expert Florentin Oancea 

Anexă  
R E G U L A M E N T  

privind organizarea stupăritului în România


Art.1. -  În înţelesul prezentului regulament, termenii şi expresiile au următoarea semnificaţie:


a) apicultura – ramură agricolă din sectorul zootehnic ce cuprinde activitatea de creştere, ameliorare şi exploatare a albinelor melifere; Ştiinţa care se ocupă cu creşterea şi îngrijirea raţională a albinelor, în scopul folosirii produselor lor;


b) produse apicole – mierea de albine, polenul, păstura, lăptişorul de matcă, apilarnilul, ceara, propolisul, veninul de albine;


c) apicultor – persoană care practică apicultura şi care poate deţine, creşte sau exploata familii de albine;


d) stupul – cutia sau containerul standardizat care adăposteşte familia de albine în perioada de creştere şi exploatare;


e) familia de albine – unitatea biologică alcătuită din albine lucrătoare, matcă, trântori şi care este adăpostită într-un stup/container standardizat;


f) stupina – un ansamblu unitar de familii de albine – stupi / Loc unde se cresc albinele, unde sunt amplasaţi stupii şi toate instalaţiile anexe;


g) vatra de stupină – locul de amplasare al unei stupine permanente sau temporare;


h) stupină staţionară/permanentă – stupina amplasată, de obicei, în locul unde albinele iernează;


i) stupină temporară – stupina transportată şi amplasată temporar lângă sursele melifere pentru perioada de cules şi mutată ulterior în alt loc;


j) baza meliferă – resursa naturală meliferă alcătuită din flora spontană şi plante cultivate;


k) polenizarea plantelor – tehnologie agrotehnică prin care se asigură fecundarea plantelor entomofile în scopul sporirii producţiei de seminţe, fructe şi legume;


l) plante/flora entomofilă – plante ce se polenizează cu ajutorul insectelor, inclusiv al albinelor;


m) stupăritul pastoral/transhumanţa – verigă tehnologică în activitatea de producţie apicolă, care cuprinde una sau mai multe deplasări ale stupinei temporare în cursul unui an;


n) stupăritul staţionar/permanent – verigă tehnologică în activitatea de producţie apicolă în care stupina se menţine pe vatra de stupină staţionară/permanentă;


o) rasă de albine – populaţia de familii de albine de origine comună suficient de numeroasă pentru creşterea „în sine”, care are un genofond comun şi posedă anumite particularităţi fenotipice, adaptată condiţiilor pedoclimatice şi florei melifere din zona respectivă;


p) familie de albine de elită – familii de albine cu performanţe superioare, de rasă pură, care transmit constant, prin descendenţă, însuşirile respective;


q) stupină de elită – stupină cu familii de albine de elită, confirmate prin documentaţia de evidenţă zootehnică şi care a fost atestată oficial conform legislaţiei în vigoare;


r) stupină de reproducţie – stupină producătoare de mătci selecţionate împerecheate în care se multiplică materialul genetic de la familii de albine cu performanţe superioare, de rasă pură, din stupina de elită;


s) matcă – singurul individ femel din familia de albine cu organe reproducătoare complet dezvoltate, capabilă să se împerecheze şi să depună ouă fecundate.

Art.2 – (1) Stupăritul staţionar se referă la practicarea apiculturii pe vatra fixă constând în amplasarea stupilor pe toată perioada sezonului activ, cât şi pe perioada de iernare pe aceeaşi vatră.


(2) Vatra permanentă poate fi amplasată pe proprietate privată sau  pe un teren aflat în concesiune, închiriere, comodat, scoatere temporară din folosinţă sau fond forestier.

(3) Stupinele staţionare vor fi înregistrate şi evidenţiate în baza de date oficială la primării, comisia locală de bază meliferă, dispensare veterinare teritoriale.


(4) Stupinele staţionare autorizate pentru creşterea mătcilor nu vor fi amplasate în masive melifere de importanţă naţională.


(5) Suprafaţa de teren pentru vatra de stupină se acordă în funcţie de mărimea stupinei, dar nu va fi mai mică de 5 mp pentru fiecare familie de albine şi 50 mp pentru fiecare pavilion apicol.


Art.3. – (1) Transhumanţa este veriga tehnologică în activitatea de producţie apicolă, prin care apicultorul deplasează familiile de albine în cursul anului la unul sau mai multe masive melifere aflate pe teren agricol sau pe  fond forestier.


(2) Vatra de stupină în pastoral se atribuie în baza autorizaţiei, prevăzută la anexa nr.1a), pe care o eliberează comisia judeţeană de bază meliferă şi stupărit pastoral la solicitarea scrisă a apicultorului, în care va preciza: masivul melifer şi punctele de reper cât mai exacte, numărul de familii de albine, data de plecare, perioada de deplasare, precum şi date personale de identificare şi comunicare.


(3) Stupinele deplasate în pastoral vor putea fi identificate după un panou pe care vor fi trecute următoarele date: proprietar, adresă, telefon, număr stupi pe vatră, înregistrarea/autorizarea la direcţia sanitar-veterinară. 


(4)  Pentru sprijinirea şi monitorizarea activităţii de stupărit pastoral se constituie anual:

a) Comisia centrală de bază meliferă şi stupărit pastoral, în subordinea Ministerului Agriculturii şi Dezvoltării Rurale;


b) comisii judeţene de bază meliferă şi stupărit pastoral, în subordinea Comisiei centrale de stupărit pastoral.


Art.4. -  Atribuţiile comisiilor de bază meliferă şi stupărit pastoral:


1. Atribuţiile Comisiei centrale:


a) coordonează şi controlează activitatea comisiilor judeţene şi rezolvă problemele care depăşesc competenţele comisiei judeţene;


b) centralizează resursele melifere raportate de comisiile judeţene;


c) efectuează balanţa meliferă la nivel naţional;


d) analizează necesarul şi excedentul fondului melifer de interes naţional;


e) repartizează excedentul comisiilor judeţene cu bază meliferă deficitară.


2. Componenţa Comisiei centrale:


a) preşedinte – reprezentantul Ministerului Agriculturii şi Dezvoltării Rurale;


b) vicepreşedinte – reprezentantul asociaţiei profesionale de apicultori;


c) secretar – reprezentantul Asociaţiei Crescătorilor de Albine din România;


d) membru – reprezentantul Autorităţii Naţionale Sanitare Veterinare şi pentru Siguranţa Alimentelor;


e) membru - reprezentantul Direcţiei Fitosanitare din Ministerul Agriculturii şi Dezvoltării Rurale;


f) membru – reprezentantul Regiei Naţionale a Pădurilor – Romsilva;


g) membru – reprezentantul Ministerului Administraţiei şi Internelor;


h) membru – reprezentantul Ministerului Transporturilor şi Infrastructurii;


i) membru – reprezentantul  Ministerului Mediului şi Pădurilor.


3. Atribuţiile Comisiei judeţene:


a) centralizează cererile apicultorilor solicitanţi de repartiţie pentru bază meliferă;


b) inventariază şi întocmeşte harta resurselor melifere la nivelul judeţului;


c) comunică rezultatul inventarului comisiei centrale – excedentul sau deficitul rezultat ca urmare a solicitărilor şi inventarului bazei melifere;


d) eliberează autorizaţiile de stupărit pastoral;


e) analizează şi soluţionează litigiile apărute în derularea acţiunii de stupărit pastoral la nivelul judeţului.


4. Componenţa comisiei judeţene:


a) preşedinte – reprezentantul direcţiei agricole şi pentru dezvoltare rurală;
b) vicepreşedinte – reprezentantul asociaţiilor profesionale de apicultori;
c) secretar – reprezentantul Asociaţiei Crescătorilor de Albine din România;

d) membru – reprezentantul Direcţiei Sanitare Veterinare şi pentru Siguranţa Alimentelor;

e) membru – reprezentantul direcţiei pentru protecţia plantelor; 

f) membru – reprezentantul Inspectoratului Judeţean de Poliţie;

g) membru – reprezentantul  consiliului judeţean;

h) membru – reprezentantul Regiei Naţionale a Pădurilor – Romsilva; 

i)  membru – reprezentantul inspectoratului teritorial de regim silvic şi de vânătoare. 

5. Comisia centrală de bază meliferă şi stupărit pastoral coordonează întreaga activitate la nivel naţional prin comisiile judeţene de bază meliferă şi stupărit pastoral. 

Art.5. -  (1) În scopul protejării vieţii şi sănătăţii oamenilor şi animalelor, precum şi al protejării mediului şi a proprietăţii, amplasarea stupilor cu albine pe terenurile deţinute de apicultor cu orice titlu, se va face la o distanţă de cel puţin 5 m.  faţă de drumurile publice sau hotarele proprietăţii învecinate sau hotarele proprietăţii publice sau private aflate în intravilan sau extravilan.


(2) În situaţia în care distanţele  prevăzute la alin.(1) nu pot fi respectate, stupii cu albine vor fi despărţiţi de vecinătăţi printr-un gard, zid, plasă sau orice alt material prin care albinele să nu poată pătrunde în zbor, cu o înălţime minimă de 2 m, de la nivelul solului, care să se continue pe aceeaşi linie încă 2 m, lateral de extremităţile stupului.


(3) Numărul familiilor de albine amplasate pe un teren conform cerinţelor prevăzute la alin.(2) nu este limitat;


(4) Apicultorul nu răspunde pentru prezenţa albinelor în căutarea polenului şi nectarului pe diverse proprietăţi, vii, livezi ori pentru prezenţa roiurilor, urmare a instinctului de înmulţire. 

Art.6. – Pentru utilizarea optimă a potenţialului melifer, se recomandă încărcături optime de familii de albine la hectar, după cum urmează:


- salcâm                                     - 15 – 30 familii de albine/hectar;


- tei                                           - 10 – 15 familii de albine/hectar;


- floarea-soarelui                        -   1 –   2 familii de albine/hectar;


- pomi fructiferi                          -   2 –   3 familii de albine/hectar;


- rapiţă – muştar                        -   2 –   3 familii de albine/hectar;


- leguminoase perene                 -   4 –   6 familii de albine/hectar;


- plante medicinale şi aromatice  -   3 –   4 familii de albine/hectar;


- zmeuriş şi zburătoare               -   3 –   5 familii de albine/hectar.


Art.7. – (1) Termenele pentru depunerea cererilor de solicitare a repartiţiei de bază meliferă la nivelul judeţului, a inventarierii resurselor melifere, raportarea acestora la nivel central, cât şi repartizarea excedentului de fond melifer sunt prevăzute în anexa nr.1b)  la prezentul regulament.


(2) Apicultorii, solicitanţi de bază meliferă, vor primi repartiţia de la comisia judeţeană prin eliberarea autorizaţiei de stupărit pastoral.


(3) Secretarii comisiilor judeţene răspund de completarea corectă a autorizaţiilor, cât şi de obţinerea vizelor.


(4) Deplasarea familiilor de albine în pastoral se va efectua numai pe baza acestor autorizaţii, care vor fi însoţite de carnetul de stupină.


(5) Vetrele de stupină se atribuie în pastoral pe perioadă determinată şi pe terenuri necultivate.


Art.8. - Pe întreaga perioadă de deplasare şi amplasare a stupinei, apicultorul este răspunzător de respectarea normelor privind distanţa între stupine, încărcătura la hectar, respectarea direcţiei de zbor a stupinelor amplasate anterior, având totodată obligaţia de a informa, în scris, consiliul local pe raza căruia este vatra de stupină, în cel mult 24 de ore de la instalarea pe vatră, asupra locului exact, perioada de şedere, numărul familiilor de albine amplasate, cât şi datele personale de identificare unde poate fi anunţat în cazul efectuării tratamentelor fito-sanitare cu substanţe chimice, pentru prevenirea intoxicaţiilor la albine, conform prevederilor legale în vigoare.

Art.9. – Încălcarea prevederilor prezentului regulament se sancţionează potrivit reglementărilor în vigoare.

Art.10. – Anexele nr.1a) şi 1b) fac parte integrantă din prezentul regulament. 

Anexa nr.1a) la Regulament 

AUTORIZAŢIA DE STUPĂRIT PASTORAL ŞI OBLIGAŢIILE POSESORILOR ACESTEIA
	Direcţia pentru Agricultură 
şi Dezvoltare Rurală a Judeţului ………………………………
	Asociaţia Crescătorilor de Albine din România 


COMISIA DE BAZĂ MELIFERĂ ŞI STUPĂRIT PASTORAL 

Vizat, 

L.S.
AUTORIZAŢIA   DE   STUPĂRIT  PASTORAL  Nr.________ 

din _________________


În conformitate cu Legea apiculturii nr.89/1998, Hotărârea Guvernului nr.92/1995 şi Ordinul Ministerului Agriculturii şi Dezvoltării Rurale nr.67/1998 autorizăm:


Domnul ____________________________________, cu domiciliul în_____________________________, str.________________________, nr._________, sectorul__________, judeţul_______________ să instaleze stupina cu un număr de _________ familii de albine în judeţul ____________________, comuna______________________, pădurea ____________________, parcela______________, borna____________, la culesul de _____________________. 


Posesorul prezentei autorizaţii posedă certificatul sanitar-veterinar nr.___________________.



PREŞEDINTE, 



SECRETAR, 

Semnătura de primire a autorizaţiei __________________

Notă: Obligaţiile posesorilor de autorizaţie*)
*)Se tipăreşte pe verso-ul autorizaţiei.
OBLIGAŢIILE POSESORILOR DE AUTORIZAŢIE*)
1. Prezenta autorizaţie, împreună cu certificatul sanitar-veterinar se păstrează la vatra stupinei, asupra apicultorului sau paznicului, pentru a fi prezentată organelor de control.

2. Instalarea  stupinei se va face numai pe vatra indicată în prezenta autorizaţie.

3. Numărul stupilor instalaţi va corespunde cu cel înscris în autorizaţie. La masivele melifere din păduri, distanţa dintre două vetre va fi de cel puţin 100 m, iar la culturile agricole, distanţa va fi de cel puţin 300 m.

4. Amplasarea unei stupine pe direcţia de zbor a albinelor aparţinând altor stupine (între aceste stupine şi sursa de cules) este interzisă.

5. Apicultorii vor informa în scris primăria asupra instalării stupinei, imediat după instalarea stupinei pe vatră precizând numărul familiilor de albine, locul exact al vetrei, perioada de folosire a acesteia şi adresa la care pot fi anunţaţi pentru a lua măsurile de prevenire a intoxicaţiilor la albine în cazul unor tratamente.

6. Instalarea şi folosirea vetrelor se vor face cu respectarea măsurilor de prevenire a incendiilor, prevăzute de legislaţia în vigoare.

7. Apicultorii amplasaţi cu stupinele în patrimoniul silvic vor respecta întocmai prevederile codului silvic.

8. În caz de nerespectare a regulamentului de stupărit pastoral şi a codului silvic, contravenienţii vor fi sancţionaţi în conformitate cu legislaţia în vigoare.

Anexa nr.1b) la Regulament 
TABEL 

privind principalele acţiuni pregătitoare pentru campania de stupărit pastoral 

	Nr.

crt.
	Acţiuni
	Salcâm Culesul I şi II
	Tei
	Floarea soarelui

	1. 
	Constituirea comisiei judeţene de bază meliferă şi stupărit pastoral 
	până la 15 ianuarie
	până la 15 ianuarie
	până la 15 ianuarie

	2. 
	Inventarierea principalelor resurse melifere
	până la 1 martie
	până la 1 martie
	până la 30 aprilie 

	3. 
	Depunerea cererilor de stupărit pastoral
	până la 15 martie
	până la 15 martie
	până la 15 aprilie

	4. 
	Raportarea la Comisia centrală a disponibilului sau deficitului de resurse melifere de interes naţional
	până la 31 martie
	până la 31 martie
	până la 30 aprilie

	5. 
	Analizarea de către Comisia centrală a necesarului şi excedentului de fond melifer de interes naţional şi repartizarea pe judeţe a acestor suprafeţe 
	până la 10 aprilie 
	până la 10 aprilie
	până la 15 mai

	6. 
	Emiterea autorizaţiilor de stupărit pastoral de către comisia judeţeană de bază meliferă şi stupărit pastoral
	până la 20 aprilie
	până la 20 aprilie
	până la 1 iunie

	7. 
	Recunoaşterea vetrelor repartizate
	până la 25 aprilie
	până la 25 aprilie
	În funcţie de starea de vegetaţie

	8. 
	Deplasarea stupinelor la masivele melifere 
	În funcţie de data de înflorire a masivelor melifere

